钦定古今图书集成/明伦汇编/氏族典/第207卷 > 《廖用贤尚友录》 > 曹彪
## 钦定古今图书集成/明伦汇编/氏族典/第207卷 > 《廖用贤尚友录》 > 曹彪

按《魏志楚王彪传》：“彪字朱虎，建安二十一年，封寿春
侯。黄初二年，进爵，徙封汝阳公。三年，封弋阳王。其年，
徙封吴王。五年，改寿春县。七年，徙封白马。太和五年
冬，朝京都。六年，改封楚。嘉平元年，兖州刺史令狐愚
与太尉王凌谋迎彪都许昌，乃遣傅及侍御史就国
案验，收治诸相连及者。廷尉请征彪治罪，于是赐彪”
玺书切责之，使自图焉。彪乃自杀，妃及诸子皆免为
庶人。正元元年，封彪世子嘉为常山真定王。